ھانا جاف
هانا، مارچیۆنیس لە گوادیارۆ؛ ٤/١١/١٩٨٦ی ئەمریکایە و سیاسەتمەدارێکی بە ڕەگەز کورد و مەکسیکییە، ھەروەھا نووسەر و خێرخواز و چالاکوانی بواری مافی مرۆڤە و وتارخوێنی کۆنفرانسەکانە. ئەو بە یەکەم مەکسیکی ناسراوە کە پەیوەندی بە ئەرستۆکراسی بەریتانیاوە کردووە. هاوسەرگیری لەگەڵ لۆرد فرانسیسکۆ دی بۆرخا کویپۆ، مارکیزی شەشەمی گوادیارۆ و کوڕە گەورەکەی کونتی ١٢ی تۆرینۆ کردووە.

ژیان 

ھانا لە سانتیاگۆ چاوی بە دنیا ھەڵھێناوە، بەڵام زۆرینەی ژیانی منداڵی لە تیجوانا بەسەربردووە، کە شاری خێزانەکەی دایکێتی. نازناوی بنەماڵەی باوکی جاف‌ـە، کە کوردن و سەربە ھۆزی جافن. ئەوان ھەر لە ساڵی ١١١٤ـەوە ناسراوبوون بەوەی بەشدارییان کردووە لە بەڕێوەبردنی کوردستاندا. محەمەد پاشای جاف، کە دەکاتە باپیری باپیرەی، پاشا بووە و ئەو نازناوەشی پێبەخشراوە وەک نیشانەی خانەدانێتی لەلایەن ئیمپراتۆریەتی عوسمانی لە ساڵانی ١٧٠٠ـەکاندا. نەوەی عادیلە خانم و عوسمان پاشای جاف و مەحمود پاشای جافە. باوکی ھانا کە دەکاتە کوڕی داود فەتاح ئەلجاف (داود بەگی جافیشی پێ دەوترێت) سەرۆکی ھۆزی جاف بووە. ناوی خێزانی دایکی بۆسدێت‌ـە، کە لە فەرەنساوە کۆچیان کردووە بۆ مێکسیکۆ. لە نەوەکانی کارلۆس ھێنری بۆسدێتە، کە بۆ یەکەمجار تەلەفۆنی ھێناوە بۆ مەکسیکییەکان و پێی ناساندوون.

ھانا بڕوانامەی ماستەری لە بواری پەیوەندییە نێودەوڵەتییەکان لە زانکۆی ھارڤارد و بڕوانامەی بەکالۆریۆسی لە بواری سایکۆلۆجی لە زانکۆی نیشتمانی کالیفۆرنیا بەدەستھێناوە. ھەروەھا لە زانکۆکانی کۆڵۆمبیا لە نیویۆرک، تێکنۆلۆجیکۆ دی‌مۆنتێری، کامپی مۆنتێری، لێسبۆرنلە پاریس، خوێندوویەتی. لە مانگی ئازاری ٢٠١٤ خەڵاتکرا بە دکتۆرای فەخری بۆ کارە مرۆییەکانی لەلایەن کلۆسترۆ دکتۆراڵ لە مەکسیکۆ. لە ئێستادائەو لە یانەی دەرچوانی ھارڤارد لە وڵاتی مەکسیک، ئەندامێکی چالاکی کونسوڵەیتی دەرچوانە.

سیاسەت و چالاکی 

لە ٢٠١٣ـەوە، ھانا لەژێر ناونیشانی سکرتارییەتی پەیوەندی بووە لەگەڵ کۆمەڵگەی مەدەنی، ھەروەھا سکرتارییەتی کۆچبەران و سکرتارییەتی نیشتمانی ڕێکخستنی کۆمەڵگەی کۆمەڵەی گەنجان بۆ مەکسیکۆ و سکرتارییەتی گشتی نیشتمانی شۆڕشی دەرخستنی گەنجان لە دەزگای پارتی شۆڕشگێڕ. کادری کۆنگرەی فیدراڵی بووە بۆ حزبی ئیکۆلۆجیستی سەوزی مەکسیک و باڵیۆزی گەشتیاری پارێزگای.

ھانا چالاکوانە لە بواری کۆچبەران و پەنابەران، وە بەشێوەیەکی بەردەوام  خۆبەخشی دەکات لە کەمپی پەنابەرانی عێراق کە فێری ئنگلیزییان دەکات و بە ھەزارەھا کتێبی فێربوونی ئنگلیزی دابەشکردووە. لە ساڵی ٢٠١٣، یەکەم فیستیڤاڵی کوردی لە مەکسیکۆ ڕێکخست، گەورەترین فیستیڤاڵی کوردی کە لە دەرەوەی کوردستان بەڕێوەبرابێت، ٨٠٠٠٠ کەس سەردانی کردووە لەماوەی ٤ ڕۆژدا. ھانا بە بەردەوامی کەمپینی جیاوازی نەکردن ڕێکدەخات بۆ خەڵکی جیھان لەپێناو ڕێزگرتنی ڕەسەنایەتی، ڕەنگی پێست، بنچینە، ڕەگەز، کەم توانایی، ئایین، باری سێکس، ئاشتی کۆمەڵایەتی، ڕای سیاسی، و تەمەن بگرن. ھانا کەمپینی ئێمە یەکین‌ـی ڕێکخستووە بۆ پشتگیریکردنی قوربانییەکانی جەنگ لە ڕۆژھەڵاتی ناوڕاست. پرۆژەکانی بۆتە ھۆی بەرزکردنەوەی ئاستی بەرگەگرتنی یەکدی و ھۆشیاری گشتی بۆ نەھێشتنی ڕق و کینە.

ھانا لە کۆنفرانسە نێودەوڵەتییەکان قسە لەسەر مافی مرۆڤ، کۆچبەران، پەنابەران، ئاشتی، وە گرنگی پەروەردە و فێربوون دەکات بەشێوەیەکی سەرەکی بۆ بەرزکردنەوەی ئاستی ھۆشیاری و ھاندان. ھانا لە زیاتر لە ٨٠ جار قسەکەر بووە لە زانکۆکان، قوتابخانەکان و پەیمانگاکان لە سەرتاسەری جیھان. لە ٢٠١٧، دوو جار قسەکەری TED بووە، لە TEDxNishtiman کە لە ھەولێر بەڕێوەچوو وە TEDxCiudad de Puebla لە سان‌ئەندرێس چالولا، مەکسیکۆ.

‎رخوازی
‎ھانا دامەزرێنەری دامەزراوەی جافە بۆ پەروەردە، کە ڕێکخراوێکی قازانج نەویستە لە ٤ی حوزەیرانی ٢٠١٣ دامەزراوە، کە زیاتر لە ٢٠٠ کاری خێرخوازی کردووە لە جیھان، زیاتر لە ١٢٠٠٠٠ سوودیان پێگەشتووە. ئامانجیان فێرکردنی زمانی ئنگلیزییە بۆ کۆچبەران و پەنابەران و کەم دەرامەتەکان وە کەمپینی نەھێشتنی جیاوازییان ڕاگەیاندووە، وە ئامانجیان چڕبوونەوەی کارەکانیانە لەپێناو ئاشتی جیھان و پەروەردە. لەمڕۆدا دامەزراوەکە بنکەی لە ١٨ پارێزگای مەکسیکۆ ھەیە کە زیاتر لە ٧٠٠٠ خۆبەخشی چالاکی ھەیە.

"ڕێزلێنانی نوێنەری گەرمیان لە کوردستان بۆ ئەمریکای لاتین" شەش خەڵاتی دیکە بۆ کارە ھونەرییەکانی لەلایەن حکومەتی ھەرێمی کوردستان لە پارێزگای گەرمیان; "ئافرەتی ساڵ" لەلایەن ژووری نیشتمانی ئافرەتانەوە; "کەسایەتی ساڵ" لەلایەن ڕۆژنامەی ئیل‌سۆل‌دێ مەکسیکۆ.

"١٥ سیاسەتمەدارە ناوەکە" لەلایەن ڕۆژنامەی مەکسیکان ڕیفۆرما.

"١٠ ئافرەتە کاریگەرەکە لە باجا کالیفۆرنیا" لەلایەن گۆڤاری ئنفۆ باجا.	

"یەکێک لە ٢٠٠ سەرۆکەکەی داھاتوو کە تەمەنی لەژێر ٣٠ـیەوەیە" لەلایەن سیمپۆسوم گالێن لە سویسرا.

"٣٠ لە ژێر ٣٠" سەرکەوتووترین مەکسیکییەکان کە تەمەنیان لە ژێر ٣٠ ساڵەوەیە لەلایەن گۆڤاری ئنتێرپریونێر.	

ھۆزی جاف دابەش بوون لەنێوان ئێران و عێراق. لە ساڵی ١١١٤ دروستبووە لە لایە پاشا زاھیر بەگی جاف، سەرۆکە گرنگەکانی دی محەمەد پاشای جاف، عادیلە خانم، عوسمان پاشای جاف وە مەحمود پاشای جاف، خانووی بابوباپیرانی قەڵای شێروانەیە. ئیمپراتۆریەتی عوسمانی ناونیشانی پاشای پێ بەخشیون وەک خانەدان لە ساڵەکانی ١٧٠٠، گەورەترین ھۆزی کوردین لە ڕۆژھەڵاتی ناوڕاست.

‎ھانا سێ کتێبی فێربوونی ئنگلیزی نووسیوە: بۆ ئەو کەسانەی کە بە ئیسپانی، پورپێچا (زمانی ڕەسەنی مەکسیکی)، وە کوردی قسە دەکەن. ٢٢٠٠٠ کتێبی بەخشیوە بە کۆچبەر، پەنابەر و کەم دەرامەتەکان. ھانا بە بەردەوامی یادنامەی خۆی دەنووسێتەوە لە تەمەنی ١٤ ساڵییەوە کە شیعر و نووسینەکانیشی لەخۆ دەگرێت و سەرچاوەی ئیلھامی کەسەکان و ڕووداوەکانی ژیانین. ھانا کتێبی خۆفێرکردنی ئنگلیزی، یاری و پێداویستی قوتابخانەی بەخشیوە لە لیما، پیرۆ؛ دھۆک، کوردستان؛ قوربانیانی داعش لە موسڵ، عێراق؛ بەناگالۆر، ھندستان؛ وە ئاگرا، ھندستان.

ژیانی تایبەت 
جاف شەش جار پێشنیار کراوە و سێ جار دەستگیرانداری کردووە و دوو جار هاوسەرگیری کردووە و جارێکیش جیا دەبێتەوە.

لە ساڵی ٢٠١٩ جاف دەستی بە پەیوەندی خۆشەویستی لەگەڵ هاری ڕۆپەر-کورزۆن کرد کە میراتگری نازناوی بارۆن تینهام بوو لە بەریتانیا و لە شوباتی ٢٠٢٠ هاوسەرگیری لەگەڵدا کرد، جیابوونەوەکە بووە هۆی سکانداڵێکی گشتی و ڤیدیۆی ڤایرۆسی کە دەرکەوتووە کە خراپەکاری و ڕەگەزپەرستانەی جاف بووە، لەنێویاندا تۆمارکردنی هەڕەشەکان بۆ ناوزڕاندن و زەوتکردنی. لە مانگی شوباتی ساڵی ٢٠٢٢ جیابوونەوە.

لە ئەیلوولی ٢٠٢٢ لەگەڵ ئەرستۆکراتی ئیسپانی لۆرد فرانسیسکۆ دی بۆرخا کویپۆ دی لانۆ، گراندی ئیسپانیا، مارکیزی گوادیارۆ، شوڕشگێڕی مایسترانزای شاهانەی سوارەی گرانادا و میراتگری کونت تۆرینۆ و نازناوی بچووکی دیکە هاوسەرگیری کردووە.

پەراوێزەکان

سەرچاوەکان 
 بایۆگرافیا - ماڵپەڕی ھانا جاف
 ھانا جاف: مەکـسیکی و کــورد زۆر ھـاوشــێوەن - ڕووداو

بەستەرە دەرەکییەکان 
 وێبسایتی ڕەسمی

وتارە ھەتیوەکان
لەدایکبووانی ١٩٨٦
زیندووان
ئەمریکییەکانی بە ڕەچەڵەک کورد
چالاکوانانی کالیفۆڕنیا
چالاکوانە ئەمریکییەکانی مافەکانی مرۆڤ
ژنان بە پێی پیشە
ئەمریکییەکانی بە ڕەگەز فەڕەنسی
خانمەکتەرانی تەلەڤیزیۆنی ئەمریکی
خانمەکتەرانی تەلەڤیزیۆنی مەکسیکی
دەرچووانی زانکۆی ھارڤارد